Svend Auken

Svend Gunnarsen Auken (24. maj 1943 i Aarhus – 4. august 2009 i København) var en dansk socialdemokratisk politiker, der var formand for Socialdemokraterne fra 1987 til 1992, i flere perioder minister og folketingsmedlem fra 1971 til sin død i 2009.

Den 23. august 2008 meddelte Svend Auken, at han for anden gang havde fået konstateret prostatakræft. Trods den alvorlige sygdom ville han fortsætte sit politiske arbejde, så længe det var muligt.. Svend Auken døde ved 5-tiden om morgenen den 4. august 2009 på Bispebjerg Hospital.

Baggrund og tidlig karriere 
Han var søn af dr.med. Gunnar Auken og dr.med. Kirsten Auken. Han havde flere søskende, heriblandt Gunvor Auken, Jens Auken og SF-politikeren Margrete Auken.
 1966-93 gift med journalist og redaktør Bettina Heltberg, børn: David (f.1966), Adam (f.1968), Louise (f.1972), Jessika (f.1979).
 1996-2002 gift med tandlæge Eva Kofoed-Jensen.
 Siden 2007 gift med filminstruktør Anne Wivel.
 Klassisk-sproglig student (1961).
 Studieophold ved Washington State University, USA, (1961-62) og ved
 Institut d'Etudes Politiques, Paris (1965-66).
 Cand.scient.pol. (1969).
 Amanuensis ved Institut for Statskundskab, Aarhus Universitet (1969).
 Lektor samme sted (1973).

Politisk karriere 
 Partiets kandidat i Århus Midtkredsen (1969-70) og i Aarhus Østkredsen (1970-).
 Folketingsmedlem for Århus Amtskreds (21. september 1971 – 4. august 2009)
 Næstformand for den socialdemokratiske folketingsgruppe (1975-77).
 Politisk ordfører (1977) og (1983-92).
 Næstformand for Socialdemokratiet (1985-87).
 Formand for Socialdemokratiet (1987-92), men blev væltet af den senere statsminister, Poul Nyrup Rasmussen. Dette til trods for, at han forinden havde ført Socialdemokraterne frem til et valgresultat i 1990 på 69 mandater, 14 mandater flere end ved valget i 1988.
 Vicepræsident i Socialistisk Internationale (1988-92)

Ministerhverv 
 Arbejdsminister (1. okt. 1977 – 10. sept. 1982).
 Miljøminister (25. jan. 1993 – 27. sept. 1994).
 Miljø- og energiminister (27. sept. 1994 – 27. nov. 2001).
 Medlem af Folketingets Præsidium fra (2001 – 4. aug. 2009) og 1. næstformand for tinget.

Udvalgsposter 
 Formand for Folketingets Arbejdsmarkedsudvalg (1975-77) og for
 Udvalget om Fysisk Planlægning (1977).
 Formand for Folketingets Politisk-Økonomiske Udvalg (1992-93).

Tillidshverv 
Medlem af studenterrådet ved Aarhus Universitet (1962-65). Formand for Frit Forum (1964-65). Formand for Landsforeningen Sindslidendes Vel og medlem af styrelsen for Sindslidendes Fond (1976-78). Medlem af Nationalbankens repræsentantskab (1975-77) og af bestyrelsen fra (1983-). Medlem af LO's forretningsudvalg (1977) og igen (1983-87). Formand for Arbejderbevægelsens ØD-udvalg (1983-). Koordinator for Københavnergruppen af OECD's arbejdsministre (1977-82), for OECD-kvindekonferencen (1980) og for OECD-undersøgelsen af franske ungdomsproblemer (1982-83). Formand for komiteen for økonomi (1984-87) og for komiteen for miljø (1993-) under de nordiske arbejderbevægelsers sammenslutning (SAMAK). Formand for de europæiske socialdemokraters miljøudvalg (1994-). Formand for FN-konferencen, Miljø for Europa, Aarhus (1998).

Eftermæle 

Lederen af den demokratiske gruppe i Repræsentanternes hus i USAs kongres, Steny Hoyer, holdt en mindetale i kongressen 8/9 2009.

I 2012 blev Svend Aukens Plads indviet på Islands Brygge på Amager.

En af De fantastiske Fire 
Svend Auken regnes tit for at være en af de fire betydende (kaldet De fantastiske Fire) socialdemokrater fra den såkaldte gyldne generation. De andre er Ritt Bjerregaard og Mogens Lykketoft samt Poul Nyrup Rasmussen. Disse fire udgjorde til sammen socialdemokratiets ledelse efter, at Anker Jørgensen stoppede som formand i 1987.

Bibliografi 

 Vilje til forandring – 1988
 Socialdemokratiets principprogram »Det ny århundrede« – 1991
 Programmerne »Europa – en chance for miljøet« – 1994 og
 »Et godt miljø giver gode arbejdspladser. Miljø, beskæftigelse og velfærd: en socialistisk vision« -1995. 
Medforfatter af bøgerne:
 Forsvaret til debat – 1970
 Økonomisk politik – Politisk økonomi – 1972
 LO – magt eller afmagt – 1972
 EF – hvad nu – 1973
 Marxisme (Danmarks Radio) – 1975
 Midt i strømmen – 1982 samt
 OECD-rapport om fransk ungdomsarbejdsløshed, Paris – 1984.
 Den demokratiske udfordring – 1995.

Referencer

Se også 
 Svend (dokumentarfilm) - en film fra 2011

Eksterne henvisninger 
 

 Svend Auken på Leksikon.org

Miljøministre fra Danmark
Beskæftigelsesministre fra Danmark
Partiledere for Socialdemokraterne
Danske ministre fra Socialdemokraterne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Svend
Tidligere folketingsmedlemmer fra Socialdemokraterne
Personer fra Aarhus
Politologer fra Danmark
Personer i Kraks Blå Bog (afdøde)
Ansatte ved Aarhus Universitet
Faglitterære forfattere fra Danmark
Alumni fra Aarhus Universitet
Personer døde af kræft